***ኣፈታትሕ ዘይምርድዳእ ኣብ ሞንጎ ናይ ሓባር ዓላማ ዘለዎም ሰባት***

*ዓለም ብዝተፈላለዩ ነገራት ተጸልያ ከምትነብር መጠን፥ ዘይምርድዳእ ኣብ ሞንጎ ደቂ ሰባት ሓደ ክፋል ናታዩ። ወዲ ሰብ ብተፈጥርኡ ልክዕ ጠባይ፡ መልክዕ፡ ወይ ድልየት የብሉን። ካብኡ ብምብጋስ ኣብ ጉዕዞ ሂወቱ ዘየረዳድኡ ነገራት ክፍጠሩ ባህርያዊዩ። እንተኾነ ግን ባህሪ（ተፈጥሮ）ንወዲሰብ ካብ ኩሉ ፍጡር ዝበልሔ ኣእሙሮ ዓዲሉዎዩ። ነቶም ኣብ ሞንጎኡ ዝፍጠሩ ዘይምርድድኣት ከረዳድእ (ክፈትሕ) ዘኽእል ብቕዓት ኣለዎ እንተድኣ ብልክዕ ክጥቀመሉ ደልዩ እሞኽኣ እቶም ዘይተረዳድኡ ኣካላት ብቅንዕና ጸገሞም ክፈትሑ ተበጊሶም። ሓደሓደ ግዜ ጠንቂ ምዃንካ ዘይክርዳኣካ ይኽእልዩ። እዚኸኣ ንቡርዩ። ኾምኡ ስለ ዝኾነ ከኣዩ ሽማግለ ( ኣተዓራቒ ወይ ኣወሃሃዲ) ዘድሊ።*

*ኣብ ባህልና ምልስ ኢልና እንተሪኢና ባይቶ ዓዲ ዝበሃል ኣሎ። ንዑኡ ዝመርሕ ብዓዲ ዝተመርጸ ዳኛ/ጭቃ/ ይበሃል። ንሰብ ነገር ንምርድዳእን ሽግሮም መዕለቢ ክግበረሉ ሞንጎኛታት ወይ ሽማግለ ይርቁሑ ብኡ መሰረት ፍታሕ ይግበር።*

*ብመትከል ዘይፈላለዩ ሰባት ብመሰረቱ ዘረሓሕቕ ንተዓጠቕካሉ ዓላማ ኣብ ዘይተደለ መኣዝን ከትሕዙ ዝኽእሉ ፍልልያት ክህሉዉ ኣይግባእን። ኣብ ጉዕዞ ዝተፈላለዩ ሓሳባት ክህልዉ ንስራሓትካ ኣዝዮም ጠቐምትን ደገፍትንዮም። ብኡ መሰረት ኣብ ዝሓሸ ሓሳብ ንዝበለጸ ዊጺኢት ትሰማማዕ። ኣይፋል ሓሳበይ እዩ ዝበለጸ ግድን ክስማዕ ኣለኒ ኣብ ትብለሉ እዋን ኣባላት ብደሞክራሲያዊ መንገዲ ድምጾም ብዝወሰኖ ይውዳእ። በቲ ስምምዕ ብዙሓት ዘይቅየድ ምስ ዝህሉ መትከላዊ እምንቱኡ ንቕሓት ዝጎዶሎ ኣብ ዝብል ሓሳብ ይወስደካ። ኩኒኡ ከስምዕ’ውን ይኽእል ይኸውን።*

*ገለ ኣገደስቲ ነጥብታት ኣብ ኣፈታትሓ ግርጭት ክንክተሎም ዝግቡኡና፡ 1。 ዘየሰማማዓካ ነጥቢ ኣቀዲምካ ምምማይ （ምንጻር）ኣስፊሕካ ምሕሳብ 2。 ዘሰማምዑኻ ነጥብታት ቀዳምነት ምሃብ 3。ትኩር ሰማዒ ምዃን 4。ብስሚዒት ወይ ነድሪ ዘይምዝራብ 5。እሩም ቃላት ምጥቃም 6。ክፉት ምዃን ወዘተ---።*

*ልዕሊ ኩሉ ግን ብሓደ ኣተሓቛቚፉካ ዘሎ ዓላማ ምጥማትን ክብሪ ምሃብን ካብ ዝኾነ ምፍሕፍሓት ነጻ ክገብረካ ይኽእል። እዚ ማለት ዝተፈላለዩ ሓሳባት ንናይ ሓባር ዓላማኻ ዘጎልብቱ ኣይሃልዉ ማለተይ ኣይኮነን። ክህልዉ ኣገደስቲ እዮም እንተድኣ ጉቡእ ኣተሓሕዛ ጌርናሎም።*

*ስዉኣትና ንዘልኣለም ይዘከሩ፡ ዓወት ንሓፋሽ ገብረንጉስ መስመር ሚያዝያ 4, 2018.*